open-index/open-wikipedia-markdown huggingface dataset:
Tangaroa (sopka)

**Tangaroa** je podmorský vulkán, nachádzajúci sa v Tichom oceáne na južnom okraji Kermadecových ostrovov asi 600&nbsp;m pod hladinou mora. Masív vulkánu má pretiahnutý tvar (v smere severozápad-juhovýchod), jeho juhovýchodný okraj je posiaty viacerými menšími kužeľmi. Sopka vykazuje fumarolickú a hydrotermálnu aktivitu.

## Externé odkazy
* www.volcano.si.edu - podmorský vulkán Tangaroa na Global Volcanism Program 

Kategória:Sopky Tichého oceánu
Kategória:Sopky Nového Zélandu
Corgoň liga 2008/2009 – zápasy

**Corgoň liga 2008/2009 – zápasy** môže byť:
* zápasy futbalovej súťaže Corgoň ligy v sezóne 2008/2009 v jesennej časti, pozri Corgoň liga 2008/2009 – zápasy jesennej časti
* zápasy futbalovej súťaže Corgoň ligy v sezóne 2008/2009 v jarnej časti, pozri Corgoň liga 2008/2009 – zápasy jarnej časti
Tongariro

**Tongariro** je v súčasnosti neaktívny stratovulkán, nachádzajúci sa na novozélandskom Severnom ostrove, asi  severovýchodne od vulkánu Ruapehu. Sopka je tvorená prevažne andezitmi a je jedna z najaktívnejších na ostrove. Svoju činnosť začala pred 275 000 rokmi a len v 20. storočí eruptovala 45-krát. Centrom erupcií je *Ngauruhoe*, najmladšie vulkanické centrum sopky, často však vymedzované ako samostatný sopečný útvar. Posledná z erupcií sa odohrala v lete roku 1977.

V minulosti boli aktívne aj iné krátery, napr. *Red Crater* eruptoval v roku 1926 a v súčasnosti sa v ňom a v jeho okolí nachádzajú aktívne fumaroly. Svahy sopky sú posiate početnými explozívnymi krátermi, niektoré sú zaliate vodou (*Modré* a *Smaragdové jazero*).

Sopka je súčasťou národného parku Tongariro, ktorý je najstarším národným parkom na území Nového Zélandu. Zároveň je to tiež štvrtý najstarší národný park na svete. Založený bol v roku 1887, v roku 1990 bol zaradený do zoznamu Svetového dedičstva.

## Iné projekty

## Externé odkazy
* www.volcano.si.edu  – stratovulkán Tongariro na Global Volcanism Program 

Kategória:Sopky Nového Zélandu
Kategória:Stratovulkány
Kategória:Severný ostrov (Nový Zéland)
Kategória:Tisícovky na Novom Zélande
Zoznam kostolov na Slovensku

Pozri:
* Zoznam kostolov v Bratislave
* Zoznam kostolov v Košiciach
* Zoznam kostolov v Prešove
* Zoznam kostolov v Nitre
* Zoznam kostolov v Žiline
* Zoznam kostolov v Banskej Bystrici
* Zoznam kostolov v Trenčíne
* Zoznam kostolov v Trnave

## Pozri aj
* Zoznam katedrál na Slovensku

## Externé odkazy
* Fotogaléria kostolov na Slovensku


Slovensko
Kostoly
Jozef Piaček

**Jozef Piaček** môže byť:
* slovenský filozof, pozri Jozef Piaček (filozof)
* slovenský futbalista, pozri Jozef Piaček (futbalista)

Piaček, Jozef
Sviatok Svätej rodiny

**Sviatok Svätej rodiny** je sviatkom v liturgickom kalendári rímskokatolíckej cirkvi. Svätá rodina je označenie spoločenstva Ježiša Krista, Panny Márie a svätého Jozefa.

## Slávenie sviatku
Pred liturgickou reformou 2. vatikánského koncilu pripadal sviatok Svätej rodiny na nedeľu v oktáve Zjavenia Pána, teda medzi 7. januárom a 13. januárom. Teraz sa sviatok slávi v nedeľu v oktáve Narodenie Pána s výnimkou roku, keď slávnosť Narodenia Pána a Matky Božej Panny Márie (1. január) pripadá na nedeľu, potom sa oslavuje 30. decembra.
Sviatok Svätej rodiny je dňom, keď manželia obnovujú svoje manželské sľuby.

V gréckokatolíckom kalendári tento sviatok neexistuje, ale 26. decembra sa slávi *Zhromaždenie k presvätej Bohorodičke* a v nedeľu po Kristovom narodení sa pripomína pamiatka *svätých a spravodlivých Jozefa Snúbenca, Dávida Kráľa a Jakuba, Božieho brata.*

## Referencie


## Pozri aj
* Svätá rodina

## Zdroj

## Externé odkazy
* Cirkev slávi sviatok Svätej rodiny - www.i-news.sk 
* Sviatok Svätej rodiny - www.frantiskani.sk
* Modlitba ku Svätej rodine - www.modlitba.sk 
* Sviatok Svätej rodiny - trojica.sk
 

Kategória:Liturgický rok
Kategória:Kresťanské sviatky
Kategória:Nedeľa
Alex Kurtzman

**Alex Kurtzman** (* 7. september 1973, Los Angeles, Kalifornia, USA) je americký scenárista, producent a režisér.

## Životopis
Vyrástol v Los Angeles, kde stretol svojho priateľa zo strednej a dlhoročného spolupracovníka Roberta Orciho. Vyštudoval Wesleyan University v Middletowne, Connecticut.

## Filmové práce
* *Ostrov*, spoluscenárista (scenár)
* *Legenda o Zorrovi*, spoluscenárista (scenár a príbeh)
* *Mission: Impossible III*, spoluscenárista (scenár)
* *Transformers*, spoluscenárista (scenár a príbeh)
* *Nightlife*, producent (ohlásené)
* *Watchmen* (postprodukcia)
* *[[Star Trek (filmy a seriály)|Star Trek]]*, spoluscenárista a výkonný producent (postptrodukcia)
* *Transformers: Revenge of the Fallen*, spoluscenárista (postprodukcia)
* *Oko dravca*, producent

## Televízne práce
* *[[Hercules (seriál)|Herkules]]*, scenárista a výkonný producent
* *[[Xena (seriál)|Xena]], scenárista a výkonný producent
* *Jack of All Trades*, scenárista a výkonný producent
* *Alias*, scenárista a výkonný producent
* *The Secret Service*, spolutvorca, scenárista, výkonný producent
* *Fringe'', spolutvorca, scenárista, výkonný producent

## Referencie


## Iné projekty

## Externé odkazy

Kategória:Scenáristi USA
Kategória:Producenti USA
Kategória:Osobnosti z Los Angeles
Karosa B 732

**Karosa B 732** je model československého mestského autobusu od už neexistujúcej spoločnosti Karosa n.p.

Autobusy Karosa B732 boli z dôvodu nespoľahlivej, dvojstupňovej automatickej prevodovky Praga, vybavené manuálnou prevodovkou (inak skoro zhodné z B731). Prvé vozidlá tohto typu sa na cestách začali objavovať v roku 1982 a vyrábali sa až do roku 1995 – 1996 (verzia B832 až do 1998 – 1999). Autobus Karosa B732 je mestský strednepodlažný autobus, vozidlo má troje dvere (výnimky – vozidlá špeciálne upravené na prevoz koní, pre ČSA a pre Väzenské služby), dve nápravy (predná – Liaz, zadné – Rába, Detva).

Posledný autobus B 732 pražského dopravného podniku bol vypravený 19. apríla 2013. Autobus bol zároveň posledným autobusom s manuálnou prevodovkou.

## Pohonné jednotky
Karosa montovala do autobusov vznetové, vodou chladené radové šesťvalcové motory LIAZ s priamym vstrekovaním, spočiatku bez preplňovania. Neskôr boli montované aj motory Renault.
vľavo|thumb|Karosa B 732 v Brne
* LIAZ ML635 N (731.00, 732.00) – 148,5 kW
* LIAZ ML635 Turbo (731.04, 732.00)
* LIAZ ML636 N Euro 0 (731.20, 732.20, 732.40, 732.1652, 731.1653, 732.1654) – 152 kW 
* LIAZ M 1.2 A ML636 N Euro 1 (732.1658)
* LIAZ M 1.2 C ML 636 E Euro 1 (731.1663)
* LIAZ M 1.2 C ML 636 R Euro 2 (731.1667)
* LIAZ M 1.2 C ML 636 S Euro 1 (731.1669)
* LIAZ (Tedom) ML 637 NGS (CNG), (732 NGS) – 175 kW 
* Renault MIHR 062045 B/3 Euro 2 (731.1659)

## Referencie

Kategória:Autobusy Karosa
Babu Čhiri

**Babu Čhiri** (* 22. jún 1965 – † 29. apríl 2001) bol šerpský horolezec, druhý človek, ktorý vystúpil na Mount Everest desaťkrát, pričom strávil na vrchole najviac času naraz - 21 hodín.
 
## Lezenie
Narodil sa v Taksindu, v šerpskej oblasti Nepálu. Ako nosič vystúpil na Mera Peak v r. 1985. Potom vystúpil s rôznymi výpravami desaťkrát na Mount Everest bez umelého kyslíka. V roku 1999 vytvoril rýchlostný rekord, keď zo základného tábora na vrchol vyšiel za 16 hodín 56 minút - prekonaný bol v r. 2006. Vytvoril aj dodnes platný rekord v dĺžke pobytu (vrátane bivaku) na vrchole, navyše bez umelého kyslíka. Zahynul v r. 2001 pri ďalšej výprave na Everest, spadol 200 m do trhliny, zrejme pri fotografovaní. Jeho telo sa nenašlo.

Angažoval sa pri vybudovaní školy v rodnej obci. V Káthmandu má múzeum a sochu.

## Zdroj
* M. Vranka, *Horolezectvo na prelome tisícročí*, Šport 2003. 

## Externé odkazy
* Stručné životopisy niektorých šerpov (po česky)

Kategória:Narodenia v 1965
Kategória:Úmrtia v 2001
Kategória:Nepálski horolezci
Marta Damborská

**Marta Damborská** (* 25. február 1952, Veľká Lehota) bola poslankyňa Národnej rady Slovenskej republiky v rokoch 2006 - 2010.

Je vydatá a má dve deti.

## Detstvo a vzdelanie
Detstvo prežila v Žiari nad Hronom. Keď mala pätnásť rokov, presťahovala sa s rodinou do Zlatých Moraviec. Vyštudovala Strednú ekonomickú školu a Strednú školu pedagogickú. 

## Profesionálna kariéra
V rokoch 1971 až 1986 bola referentkou v Krajskej poľnohospodárskej správe v Banskej Bystrici. Od roku 1986 pôsobila ako pedagogická pracovníčka. Podľa vlastných slov bola v týchto rokoch tiež tvrdý odporca komunistického režimu a preto nesledovala vývoj politickej situácie. 

## Stranícka kariéra
V roku 2001 patrila k zakladateľom Pravej Slovenskej národnej strany. Od zlúčenia PSNS so Slovenskou národnou stranou vedie jej nitriansku krajskú organizáciu.

## Politická kariéra
V roku 2006 bola zvolená za poslankyňu Národnej rady Slovenskej republiky za SNS. Vo volebnom období 2006-2010 bola členkou Výboru NR SR pre sociálne veci a bývanie.

Kategória:Narodenia v 1952
Kategória:Slovenské političky
Kategória:Politici SNS (1990)
Kategória:Poslanci NR SR (2006 – 2010)
Cesta I. triedy 67 (Slovensko)

**Cesta I. triedy 67** (*I/67*) je cesta I. triedy na Slovensku v trase (Miskolc-) Kráľ, št. hr. – Tornaľa – Rožňava – Pusté Pole. Jej celková dĺžka je 61 km.

## História
Cesta po prvotnom očíslovaní ciest viedla len od Spišskej Belej cez Kežmarok po Poprad. Neskôr k nej boli pričlenené úseky viacerých pôvodných ciest II. triedy:
* Tatranská Javorina – Tatranská Kotlina *(úsek zaradený v roku 1950, pôvodne [[Cesta II. triedy 537 (Slovensko)|II/537]]),*
* Tatranská Kotlina – Spišská Belá *(úsek zaradený v roku 1950, pôvodne [[Cesta II. triedy 541 (pôvodná)|II/541]]),*
* Poprad – Gemerská Poloma (vtedy Veľká Poloma) *(úsek zaradený v roku 1956, pôvodne [[Cesta II. triedy 534 (Slovensko)|II/534]]),*
* Gemerská Poloma (vtedy Veľká Poloma) – Rožňava *(úsek zaradený v roku 1956, pôvodné číslo cesty nie je z dostupných zdrojov celkom jasné, niektoré mapy uvádzajú [[Cesta II. triedy 533 (Slovensko)|II/533]], iné mapy uvádzajú [[Cesta II. triedy 534 (Slovensko)|II/534]]),*
* Tornaľa (vtedy Šafárikovo) – Kráľ, št. hr. (vtedy Sv. Kráľ) *(úsek zaradený v roku 1956, pôvodne cesta III. triedy).*

Cesta mala v mnohých úsekoch dlhú dobu len štrkový povrch. Bezprašný povrch v celej dĺžke získala až v roku 1972, kedy bol tiež uvedený do prevádzky tunel Stratená obchádzajúci zvlášť problematický úsek cez Stratenský kaňon.

K 1. augustu 2015 bol úsek Pusté Pole – Poprad – Kežmarok – Spišská Belá – Tatranská Javorina, št. hr. preradený k ceste I/66. V súčasnosti tak cesta už nemá žiadny spoločný úsek s pôvodnou trasou z roku 1946.

## Priebeh

### Banskobystrický kraj
Cesta I/67 sa začína v okrese Rimavská Sobota, kde sa najskôr križuje s II/571 pri obci Abovce, pokračuje križovatkou s III/2763 do obce Štrkovec, kde sa križuje s III/2764, potom sa mimo obce križuje s III/2765 a III/2766.

Komunikácia následne križuje R2 a prechádza do revúckeho okresu, kde sa priamo v Tornali napája na cestu I/16 a spolu v peáži pokračujú do rožňavského okresu. 

### Košický kraj
Pri  Rožňave sa I/67 odpája, následne križuje II/526 a pokračuje západným okrajom mesta na sever. Opakovane križuje cestu II/526 a pokračuje na Betliar. V Gemerskej Polome sa križuje s cestou II/533, pri Henckovciach s cestou II/587, v Nižnej Slanej s III/3030 a III/3031 a mimo obcí s III/3032, III/3033 a III/3034. Približne 6,8 km za Dobšinou, na Dobšinskom kopci križuje cestu II/535, v Stratenej cestu III/3035, za Stratenou cestu cestu III/3227 a vchádza do popradského okresu, kde končí križovatkou s cestou I/66.

## Referencie


## Iné projekty

## Zdroje
* Miestopisný priebeh cestných komunikácií (Slovenská správa ciest)
* Rozhodnutie Ministerstva dopravy, výstavby a regionálneho rozvoja SR o usporiadaní cestnej siete s účinnosťou od 1. 8. 2015

67
Jozef Ďuračka

**Jozef Ďuračka** (* 11. november 1955, Piešťany) bol poslancom Národnej rady Slovenskej republiky. Je ženatý a má tri deti.

## Profesionálna kariéra
Po maturite na strednej ekonomickej škole študoval na Vysokej škole poľnohospodárskej v Nitre, kde absolvoval odbor prevádzkovej ekonomiky. Po skončení vysokej školy v roku 1979 pôsobil v rezorte poľnohospodárstva a potravinárstva ako plánovač, ekonóm a šéf technického a investičného rozvoja. Po Nežnej revolúcii začal podnikať v chemickej a potravinárskej sfére, neskôr v reštauračných službách a hotelierstve.

## Politická kariéra
V roku 2006 bol zvolený za poslanca Národnej rady Slovenskej republiky za Slovenskú národnú stranu. Vo volebnom období 2006-2010 bol podpredsedom parlamentného výboru pre financie, rozpočet a menu.

## Záľuby
Aktívne sa venuje športovej streľbe, je prezidentom Slovenskej streleckej federácie pre neolympijské disciplíny a členom Svetovej streleckej federácie FITASC.

Kategória:Narodenia v 1955
Kategória:Slovenskí politici
Kategória:Politici SNS (1990)
Kategória:Poslanci NR SR (2006 – 2010)
Alexej II.

**Alexej II.**, vlastným menom **Alexej Michajlovič Ridiger** (; * 23. február 1929, Tallinn, Estónsko – † 5. december 2008, Peredelkino, Rusko) bol patriarcha ruskej pravoslávnej cirkvi. Zomrel 5. decembra 2008 na zástavu srdca. Pohreb mal 9. decembra v Chráme Krista Spasiteľa. Na čele pravoslávnej cirkvi bol od 10. júla 1990.

## Iné projekty

Kategória:Patriarchovia pravoslávnej cirkvi
Kategória:Držitelia čestných doktorátov
Kategória:Osobnosti na ruských poštových známkach
Kategória:Osobnosti z Tallinnu
Kategória:Nositelia Radu kríža zeme Panny Márie
Kategória:Rytieri Radu svätého Andreja
Kategória:Nositelia Radu svätého Sávu
Kategória:Nositelia Radu troch hviezd
J. R. Orci

**J. R. Orci** je televízny a filmový scenárista a producent. Je bratom tiež scenáristu Roberta Orciho. Narodil sa v Mexiku a vyrástol v Kanade, Texase a Los Angeles. Vyštudoval University of Texas at Austin.

## Televízne práce
* *[[Alias (seriál)|Alias]]*, scenár, produkcia
* *Vanished*, scenár, produkcia
* *Journeyman*, scenár, produkcia
* ''Fringe, scenár, produkcia

## Externé odkazy
* 

Kategória:Narodenia v 1975
Kategória:Mexickí scenáristi
Roberto Orci

**Roberto Gaston Orci** (* 20. júl 1973, Mexiko, Mexiko† 25. február 2025, Los Angeles, Kalifornia, USA) bol mexicko-americký filmový a televízny producent a scenárista. Jeho práce zahŕňajú medziinými *[[Legenda o Zorrovi|Legendu o Zorrovi]]* (2005), **' ([[2006]]), ''[[Transformers (film)|Transformers]]'' ([[2007]]) a ''[[Star Trek (film)|Star Trek]]'' ([[2009]]).

== Detstvo a vzdelanie ==
Roberto Gaston Orci je starší brat [[J. R. Orci]]ho. Vyrástol v [[Kanada|Kanade]], [[Texas]]e a [[Los Angeles]], kde stretol svojho dlhoročného priateľa a spolupracovníka [[Alex Kurtzman|Alexa Kurtzmana]]. Vyštudoval [[University of Texas at Austin]].

== Filmové práce ==
* ''[[Ostrov (film)|Ostrov]]'', spoluscenárista (scenár)
* ''[[Legenda o Zorrovi]]'', spoluscenárista (scenár a príbeh)
* **', spoluscenárista (scenár)
* *[[Transformers (film)|Transformers]]*, spoluscenárista (scenár a príbeh)
* *Nightlife*, producent (ohlásené)
* *[[Návrh (film)|Návrh]]*, výkonný producent (postprodukcia)
* *[[Kovboji a votrelci]]*, výkonný producent (ohlásené)
* *[[Strážcovia]]* (postprodukcia)
* *[[Star Trek]]*, spoluscenárista a výkonný producent (postprodukcia)
* *[[Transformers: Pomsta porazených]]*, spoluscenárista (postprodukcia)
* *[[Oko dravca]]*, producent

## Televízne práce
* *[[Hercules (seriál)|Herkules]]*, scenárista a výkonný producent
* *[[Xena (seriál)|Xena]], scenárista a výkonný producent
* *Jack of All Trades*, scenárista a výkonný producent
* *Alias*, scenárista a výkonný producent
* *The Secret Service*, scenárista, výkonný producent
* *Fringe'', spolutvorca, výkonný producent

## Referencie

## Iné projekty

## Externé odkazy
* 

Kategória:Televízni scenáristi USA
Kategória:Televízni producenti USA
Kategória:Mexickí scenáristi
Kategória:Absolventi University of Texas at Austin
Kategória:Osobnosti USA kubánskeho pôvodu
Kategória:Osobnosti z Mexika (mesto)
10 000 pred Kristom (film)

***10 000 pred Kristom*** () je americký film z roku 2008, ktorý režíroval Roland Emmerich. Do hlavných úloh boli obsadení Steven Strait, Camilla Belle a Cliff Curtis. Film 10 000 pred Kristom mal premiéru na Potsdamer Platz 10. februára 2008 a spoločnosť Warner Bros. Pictures ho uviedla 7. marca. Od kritikov získal negatívne recenzie a zarobil 270 miliónov dolárov pri rozpočte 105 miliónov dolárov.

## Externé odkazy
* 
* 

Kategória:Filmy režírované Rolandom Emmerichom
Kategória:Filmy USA
Kategória:Filmy podľa názvu
Kategória:Filmy z 2008
Kategória:Filmové drámy
Kategória:Dobrodružné filmy
Vladimír Leitner

**Vladimír Leitner** (* 28. jún 1974, Žilina) je slovenský futbalista, ktorý hráva na pozícii obrancu. Je bývalým reprezentantom Slovenska. V roku 2014 ukončil svoju aktívnu kariéru. Skúsený obranca však zostane u "šošonov", bude manažér A-mužstva MŠK Žilina. 

4. decembra 2008 strelil v zápase Skupiny F Pohára UEFA 08/09 gól na 1-0 proti Aston Ville. Stal sa tak prvým Slovákom, ktorý strelil gól za slovenský klub v skupinovej fáze Pohára UEFA. V tomto zápase bol aj v 79. minúte vylúčený po dvoch žltých kartách.

## Referencie


## Iné projekty

## Externé odkazy
* Vladimír Leitner  na oficiálnej stránke mskzilina.sk
* Vladimír Leitner na stránke weltfussball.de

Kategória:Narodenia v 1974
Kategória:Slovenskí futbalisti
Kategória:Hráči MŠK Žilina
Kategória:Hráči FK Teplice
Kategória:Hráči FK Dukla Banská Bystrica
Kategória:Hráči FC Spartak Trnava
Alyattes II.

**Alyattes II.** bol kráľ Lýdie od roku 619 pred Kr. alebo 609 pred Kr. do roku 560 pred Kr. Bol štvrtým panovníkom dynastie Mermnovcov. 
náhľad|Pôvodné územie Lýdie a jej najväčší rozsah.

Alyattes II. bol synom Sadyatta. Jeho vládou sa začala lýdska hegemónia v Malej Ázii. Po nástupe na trón vyhnal Kimmeriov z Anatolie a upriamil sa na boje s pobrežnými mestami iónských Grékov, ktoré začal jeho otec a v roku 600 pred Kr. sa mu podarilo dobyť mesto Smyrnu a zničiť ho. Najdôležitejšie mesto Milétos sa aj napriek jeho veľkej snahe o dobytie úspešne ubránilo. Napriek neúspechu vo vojne s Milétom vyrástla v regióne popri Médii a Babylone nová veľmoc. V roku 590 pred Kr. vypukla vojna medzi Lýdiou a Médiou, v ktorej panoval kráľ Kyaxares. Vojna ktorej cieľom bolo podrobenie Malej Ázie sa skončila 28. mája 585 pred Kr. po zatmení slnka (vo svojich výpočtoch ho predpovedal Thales z Milétu) uzavretím mieru. Po vzájomnej dohode sa rieka Halys stala hranicou medzi oboma štátmi.
                                                                                                        
Za jeho vlády sa začali raziť normalizované mince (Stater = 168 zŕn pšenice) s hlavou leva symbolom Mermnovcov.

Kategória:Narodenia v 7. storočí pred Kr.
Kategória:Úmrtia v 6. storočí pred Kr.
Kategória:Králi Lýdie
Jeff Pinkner

**Jeff Pinkner** (* 16. november 1964, USA) je americký televízny scenárista a producent. Pracoval hlavne na seriáli *[[Alias (seriál)|Alias]]*. 

Vyštudoval Pikesville Senior High School v Baltimore, Maryland v 1983. V rokoch 2006 a 2007 pracoval ako výkonný producent pre seriál *[[Nezvestní]]*. V súčasnosti pôsobí ako hlavný showrunner pre 4. seriál J. J. Abramsa *[[Fringe (seriál)|Fringe]]*.

## Filmografia
### Výkonný producent
* *[[Alias (seriál)|Alias]]*
* *[[Nezvestní]]*
* *[[Fringe (seriál)|Fringe]]*

### Scenárista
* *The Red Circle*
* *Alias*
* *The Beast*
* *The $treet*
* *[[Ally McBeal]]*
* *Profiler*
* *Early Edition*
* *Nezvestní*

## Referencie


## Iné projekty

## Externé odkazy
* 

Kategória:Scenáristi USA
Kategória:Producenti USA
Islandské národné hádzanárske mužstvo

[vpravo|thumb|Oslava najlepšieho umiestnenia v histórii islandskej hádzanej - 2. miesto [Hádzaná na Letných olympijských hrách 2008 – muži|na Olympijských hrách 2008]]
**Islandské národné hádzanárske mužstvo** je národné mužstvo, ktoré reprezentuje Island na medzinárodných podujatiach, napr. Majstrovstvách sveta, Majstrovstvách Európy či Letných olympijských hrách, a medzinárodných zápasoch v hádzanej. 
Už niekoľko rokov patrí medzi najlepšie európske tímy spolu s Francúzskom, Španielskom, Maďarskom, Nemeckom či Chorvátskom.
Pri najväčšom úspechu (striebro na OH v Pekingu 2008) ich zastavili až vo finále Francúzi (23:28).

## Úspechy
; Olympijské hry
* Súbor:Med 2.pngPeking 2008

; Majstrovstvá sveta
* žiadne medailové umiestnenie

; Majstrovstvá Európy
* žiadne medailové umiestnenie

## Súčasný káder
**Súčasná zostava:** *Aktuálne k dátumu:* 16. september 2013

## Externé odkazy
* Oficiálna stránka 

Kategória:Hádzaná na Islande
Kategória:Národné hádzanárske mužstvá
Hádzaná
Národné hádzanárske mužstvo Bosny a Hercegoviny

vpravo|250 px
**Národné hádzanárske mužstvo Bosny a Hercegoviny** je národné mužstvo, ktoré reprezentuje Bosnu a Hercegovinu na medzinárodných podujatiach, napr. Majstrovstvách sveta, Majstrovstvách Európy či Letných olympijských hrách, a medzinárodných zápasoch v hádzanej.

## Úspechy
;Olympijské hry
*žiadne medailové umiestnenie

;Majstrovstvá sveta
*žiadne medailové umiestnenie

;Majstrovstvá Európy
*žiadne medailové umiestnenie

Kategória:Hádzaná v Bosne a Hercegovine
Bosna a Hercegovina
Denár (minca)

thumb|Denár Vratislava II.

**Denár** je pôvodne názov hlavnej striebornej mince rímskej republiky, rímskeho cisárstva, neskôr mnohých mincí v stredoveku a novoveku. Po rozpade Západorímskej ríše totiž rímsky denár prešiel do hospodárskej sústavy nových západoeurópskych ríš a potom aj do stredoeurópskej finančnej sústavy a stal sa základom všeobecného pojmu (nie len strieborného) platidla alebo hlavnej peňažnej jednotky skoro v celej Európe.

Názov *denár* je odvodený z lat. *denarius*, *dena* = desať, pretože sa delil na 10 medených mincí asov. Z latinského denarius je odvodené aj (anglické) slovo penny (značka d) či slovo dinár.

## Rímsky denár
Denár bola strieborná minca, ktorá bola prvýkrát razená okolo roku 211 pred Kr. na území Rímskej ríše. 

Pôvodne vážil 4,55 g, neskôr 3,9 g a za vlády Neróna už len 3,4 g. Septimius Severus zvýšil prímes medi v denári na 50 %.

## Uhorský denár
Najstaršie uhorské mince razené zo striebra asi od roku 1000  (v Bratislave s nápisom Preslava Civitas) sa nazývali tiež denáre. Mali pôvodne 80-90 % striebra. Denáre sa razili až do roku 1780 (s typickým obrazom madony), kedy ich razenie ukončila  Mária Terézia. V druhej polovici 18. storočia sa razili aj medené denáre. Ako počtová jednotka sa však denár používal aj po roku 1780.

## Český denár
Denár bol názov strieborných mincí razených na území Česka od konca 10. storočia. Do mincovej reformy Břetislava I. v roku 1050 boli denáre tzv. "velkého střížku" s priemerom 18-20 mm a hmotnosťou viac než 1 g. Od roku 1050 až do začiatku razby brakteátov niekedy okolo roku 1217 boli razené denáre "malého střížku" s priemerom 16 mm a hmotnosťou pod 1 g. Na konci razby rýdzosť kovu výrazne poklesla. Razenie denárov zaniklo v Čechách v roku 1300 mincovou reformou Václava II. kedy už medzi ľudom málo obľúbený denár nahradil neskôr veľmi slávny pražský groš.

## Iné projekty

Kategória:Mince
Peter Danišovič

Prof. Ing. Dr. techn. **Peter Danišovič**, Dr. h. c. (* 1. jún 1907, Boleráz – † 9. júl 2011, Bratislava) bol slovenský staviteľ, vodohospodár a vysokoškolský učiteľ.

Za prvej ČSR bol jedným z hlavných iniciátorov snáh o vytvorenie technickej vysokej školy na Slovensku. Zákon o zriadení Vysokej školy technickej v Košiciach bol nakoniec prijatý parlamentom v roku 1937. Keď bola v roku 1939 škola po Viedenskej arbitráži presťahovaná do Bratislavy, začal na nej Danišovič pôsobiť. Vtedy sa zároveň stal vysokoškolským profesorom. V roku 1946 sa stal dekanom Fakulty inžinierstva. V roku 1947 školu opustil, aby sa mohol venovať riadeniu prác na výstavbe vodných elektrární a priehrad a obnove vojnou zničených obcí na východnom Slovensku.
Je pôvodcom myšlienky a spoluautorom projektu sústavy vodných diel Gabčíkovo – Nagymaros na Dunaji. 

Zomrel 9. júla 2011 vo veku 104 rokov v Bratislave.

## Ocenenia
* 2003 – plaketa akademika Bellu za celoživotné dielo a významný príspevok k rozvoju Stavebnej fakulty STU v Bratislave 
* 2006 – Zlatá medaila Matice slovenskej za prínos v oblasti aplikácie dlhoročného vodohospodárskeho výskumu, vedúceho k výstavbe Vodného diela Gabčíkovo
* 2007 – medaila Slovenskej technickej univerzity za mimoriadne zásluhy v rozvoji univerzity a za celoživotné dielo
* 2007 – Veľká medaila svätého Gorazda (najvyššie vyznamenanie Ministerstva školstva SR) za celoživotné dielo

Kategória:Slovenskí vodohospodári
Kategória:Slovenskí vysokoškolskí pedagógovia
Kategória:Osobnosti z Bolerázu
Kategória:Držitelia Radu Ľudovíta Štúra I. triedy
Kategória:Laureáti Pribinovho kríža II. triedy
Mark Spitz

**Mark Spitz** (* 10. február 1950, Modesto, Kalifornia, USA) je bývalý americký plavec, ktorý na letných olympijských hrách v rokoch 1968 a 1972 získal dovedna 11 medailí. Je deväťnásobný olympijský víťaz a rovnako držiteľ jednej striebornej a jednej bronzovej olympijskej medaily. Na Letných olympijských hrách 1972 v Mníchove sa stal najúspešnejším účastníkom týchto hier, so ziskom 7 zlatých medailí na jedných hrách.
Počas svojej kariéry vytvoril 33 svetových rekordov v plávaní. V rokoch 1969, 1971 a 1972 bol vyhlásený za Svetového plavca roka. Až do Letných olympijských hier 2008 v Pekingu išlo o najúspešnejšieho plavca všetkých dôb.

## Iné projekty

## Externé odkazy
* Oficiálna stránka 
* Životopis

Kategória:Plavci USA
Kategória:Osobnosti z Kalifornie
Kategória:Olympijskí víťazi USA
Kategória:Strieborní olympijskí medailisti USA
Kategória:Bronzoví olympijskí medailisti USA
Kategória:Osobnosti USA židovského pôvodu
Kategória:Športovci židovského pôvodu
Moldavský lei

right|thumb|Bankovka 1 leu

**Moldavský lei** alebo **moldavský leu** je zákonné platidlo východoeurópskeho štátu Moldavsko. Názov lei je podobný ako meny ďalších balkánskych krajín - rumunský lei a bulharský lev. Všetky meny sa volajú podľa mačkovitej šelmy, iba výslovnosť a zápis názvu je prispôsobený bulharčine a rumunčine.

Kód ISO 4217 tejto meny je MDL. Jedna stotina lei sa nazýva ban (množné číslo bani). Na území Moldavska sa rozprestiera de facto nezávislý štát Podnestersko, ktorý sa odtrhol od Moldavska, ale nebol nikým uznaný. Táto oblasť používa svoju vlastnú menu, ktorá rovnako ako celé Podnestersko nie je medzinárodne uznávaná - podnesterský rubeľ.

## Mince a bankovky
V obehu sú mince nominálnych hodnôt **1**, **5**, **10**, **25** a **50** banov aj menej používané mince 1 a 5 lei.

Bankovky moldavského leu majú hodnoty **1**, **5**, **10**, **20**, **50**, **100**, **200**, **500** a **1000** lei.

Kategória:Ekonomika v Moldavsku
Kategória:Meny v Európe
Ardys II.

**Ardys II.** kráľ Lýdie približne od roku 652 pred Kr. do roku 621 pred Kr. Bol druhým panovníkom dynastie Mermnovcov.

Ardys II. bol synom lýdskeho kráľa Gyga. Podľa vzoru svojho otca pokračoval v dobýjaní miest a osád iónských Grékov. Dobyl mesto Priény, ale neúspešne obliehal Milét. Svoje ťaženie musel prerušiť kvôli vpádu Kimmeriov do jeho krajiny. Kimmerovia pôvodne obývajúci oblasti Krymu boli do Malej Ázie vytlačení Skýtmi. Lýdiu ohrozovali už počas panovania jeho otca a podľa gréckeho historika Herodota Kimmerovia obsadili aj Sardy hlavné mesto Lýdov. Situácia sa opakovala, keď Kimmerovia opäť dobyli Sardy ako píše Herodotos. Javí sa to ako omyl, keďže boli predtým porazezení za pomoci Aššurbanipala panovníka Novoasýrskej ríše. Je to však možné, lebo Asýria bola oslabená dôsledkom straty Egypta v roku 664 pred Kr. a Kimmerovia mohli znova preniknúť do Lýdie. Sardy Kimmerovia obsadili, ale mestská akropola nepodľahla. Ardys II. požiadal o pomoc Aššurbanipala a po ťažkých bojoch nepriateľa z krajiny vyhnali.

Kategória:Králi Lýdie
Stolička (rozlišovacia stránka)

**Stolička** môže byť:

* nábytok, sedadlo s operadlom, pozri: stolička
* široký zadný zub cicavcov, dens molaris, pozri stolička (zub)
Denár

**Denár** môže byť:
*starorímska, stredoveká a novoveká minca, pozri denár (minca)
*stará hmotnostná mincová jednotka (napr. v Uhorsku v 11. storočí 1/240 libry, t. j. 1,7 g), pozri napr. denár (hmotnostná jednotka, Uhorsko), denár (hmotnostná jednotka, Česko)
*menová jednotka Macedónska, pozri macedónsky denár

**Denáry** je jedna z farieb v kartách (v špádoch), pozri denáry (karty)
Hetzer

**Jagdpanzer 38(t)** alebo **Panzerjäger 38(t)** známy skôr ako **Hetzer** (nem. štváč) bol nemecký stíhač tankov stavaný na podvozku tankov LT-38, používaný na konci druhej svetovej vojny. 

## Vznik a vývoj
Na začiatku roku 1943 hlavný inšpektor nemeckých tankových vojsk Heinz Guderian požadoval vývoj nového ľahkého stíhača tankov s dostatočným pancierovaním a nízkou siluetou, ktorý by nahradil existujúce kolesové ťahané protitankové zbrane a zastarávajúce stroje Marder. Nový typ bol postavený na podvozku tanku PzKpfw 38 (t), vyrábaného v Protektoráte. Jeho pancierové pláty boli uložené šikmo, čo zvyšovalo jeho balistickú odolnosť, aj napriek ich neveľkej hrúbke. V priebehu marca 1944 dostala nemecká armáda prvé tri prototypy, pričom stroje dostali označenie Jägdpanzer 38. Prezývka Hetzer bola neoficiálna, vytvorili ju nemeckí vojaci. Stíhač tankov si 20. apríla 1944 prezrel i samotný Adolf Hitler, po čom bolo následne rozhodnuté o jeho sériovej výrobe. Výroba sa začala najprv v továrni BMM (bývalá ČKD) v Prahe, neskôr sa vyrábali aj v továrni Škoda v Plzni, Hradci Králové a Vroclave.

Typ bol priebežne modernizovaný, verzia Ausf. D bola poháňaná motorom Tatra TD 103 s výkonom 207 koní. Ďalšie varianty boli Hetzer Starr, ktorých bolo vyrobených iba 10 ks, alebo plameňometný Flammpanzer 38 (t) či samohybné delo sIG auf Jägdpanzer 38 (t). Ostatné druhy nedospeli ďalej ako do štádia prototypu.

Do konca vojny bolo vyrobených asi 2800 kusov. Po skončení vojny Česko-Slovensko obnovilo výrobu pre vlastné potreby aj pre export. Po vojne boli rozpracované stíhače tankov v ČKD a v Škodovych závodoch dokončené. Časť ich bola predaná pod označením ST I Česko-slovenskej armáde. Medzi rokmi 1947 a 1952 bola časť produkcie exportovaná pod označením G-13 do Švajčiarska. Ostatné rozpracované podvozky boli použité na výrobu cvičných tankov ST III. Išlo prakticky o podvozky, na ktoré boli namontované veže z plechu. Otvor pre kanón bol zaslepený a do čelnej časti boli inštalované sedačky pre vodiča a inštruktora. Tieto stroje boli tiež označované ako „CPV“ (cvičné pásové vozidlo). Vo Švajčiarsku sa vo výzbroji udržali do začiatku 70. rokov.

## Bojové nasadenie

Stíhače tankov mali v nemeckej armáde široké uplatnenie na všetkých frontoch. Jeden stroj ukoristili poľskí povstalci vo Varšavskom povstaní, niekoľko samohybných diel ukoristili aj českí povstalci v Pražskom povstaní v máji 1945. Stroje boli nasadené v rámci skupiny Schill proti SNP, zúčastnili sa aj záverečnej vojenskej prehliadky v Banskej Bystrici 30. októbra 1944.

## Referencie


## Iné projekty

Kategória:Nemecké stíhače tankov
Kategória:Vojenské vozidlá druhej svetovej vojny
Potopa (album)

***Potopa*** je debutový album slovenskej punkovej skupiny Zóna A. Povôdný album obsahoval 17 piesní. Všetky skladby vznikli ešte za pôsobenia basgitaristu Braňa Alexa a bubeníka Oziho, niektoré ešte za pôsobenia Sveťa Korbela. Ani jeden z nich však na albume nič nenahral, keďže pred nahrávaním skupinu opustili a založili spolu s Whiskym Slobodnú Európu.

## Zoznam piesní
### Edícia 1990 (LP/MC, Opus)
Ak nie je uvedené inak, platí
*Hudba – Leďo (Jaroslav Lederleitner)
*Text – Koňýk (Peter Schredl)

# „Potopa“ (hudba: Leďo, Sveťo Korbel)
# „Chceš si žiť po svojom“
# „Útok na špicu hitparády“
# „Puf a Muf“ (hudba a text: Braňo Alex)
# „Kde je Jozef Mengele?“
# „Pakáreň“ (hudba a text: Braňo Alex a Koňýk)
# „Pivo“ (text: Koňýk a Miro Kolečáni)
# „Nech žijeme!“ (hudba a text: Elvis)
# „Všetko je dnes O. K.“ (hudba: Leďo a Koňýk)
# „Útek z reality“
# „Janko“ (hudba: Koňýk a Leďo)
# „Nezmením sa“ (hudba: Braňo Alex a Leďo)
# „Polka“ (hudba: Koňýk a Leďo)
# „Prečo je život taký?“
# „Keď sa všetci zjednotíme“
# „Záverečná“
# „Všetko je prázdne“

### Reedícia (Inflagranti Records)
Autori uvedení len pri piesňach, ktoré neboli na pôvodnej verzii, obe skladby pochádzajú z kompilácie Punk's Not Dead (1990)

# „Potopa“
# „Chceš si žiť po svojom“
# „Útok na špicu hitparády“
# „Puf a Muf“
# „Kde je Jozef Mengele?“
# „Pakáreň“
# „Pivo“
# „Nech žijeme!“
# „Všetko je dnes O. K.“
# „Útek z reality“
# „Janko“
# „Nezmením sa“
# „Polka“
# „Prečo je život taký?“
# „Keď sa všetci zjednotíme“
# „Záverečná“
# „Červená armáda“ (hudba: Elvis a Leďo)
# „Všetko je prázdne“
# „Cigánsky problém“ (hudba: Leďo a Braňo Alex, text: Koňýk a Elvis)

Na edícii z roku 2002 (CD/MC) bola skladba „Cigánsky Problém“ zaradená ako utajený bonus. Od roku 1991 ju skupina na koncertoch nehrá. Po tom, čo ju WP skupina Juden Mord nahrala na svoj album, skupina sa vyjadrila, že s tým nie je spokojná. Skladba pôvodne nemala mať nič s rasizmom.

## Zostava
*Koňýk (Peter Schredl) – spev
*Leďo (Jaro Lederleitner) – gitara, zbory, hovorené slovo („Všetko je prázdne“)
### Hostia
*Miki Mikuška – basa, zbory
*Tibor Čech – bicie, zbory
*Elvis (Ľudovít Gálka) – akordeón („Potopa“, „Nech žijeme“ a „Janko“), zbory
*Jana Vrabková – vokály („Potopa“)

Kategória:Debutové albumy
Kategória:Hudobné albumy z 1990
Kategória:Albumy Zóny A
Potopa

**Potopa** (zastarano: *potop*) môže byť:
* živelný príval vody, spravidla povodeň
* zaplavenie pevniny morom (t.j. spravidla transgresia), pozri pod transgresia (geológia)
* zaplavenia celej Zeme spomínané v Biblii a vo viacerých mytológiách, pozri potopa sveta
* prenesene: veľké množstvo
* vpád švédskych vojsk do Poľska v rokoch 1655 - 1660, pozri Potopa (švédsko-poľská vojna)

**Potopa** môže byť aj:
* v literatúre: historický román poľského spisovateľa Henryka Sienkiewicza z roku 1886, Potopa (román)
* v hudbe: album slovenskej punkovej hudobnej skupiny Zóna A z roku 1990, pozri Potopa (album)

## Zdroje
Albánsky lek

**Lek** (skratka **L**, kód **ALL**) je mena používaná v Albánsku. Delí sa na 100 qindarka, hoci tieto jednotky sa už nepoužívajú.

Zavedená bola v roku 1926, vtedy bola ekvivalentom talianskej líry. Po druhej svetovej vojne bol systém delení zjednodušený a boli vydané nové bankovky, inšpirované ruskými rubľami, obsahovali motívy robotníkov a závodov. Počas doby komunistickej vlády bola mena fixná, po jej páde v roku 1991 bol zavedený výmenný kurz, začala sa objavovať inflácia. Zatiaľ čo v roku 1988 základné potraviny mali cenu niekoľko lekov, dnes majú hodnotu stoviek, hoci už prebehlo niekoľko menových reforiem.

Mince:1,5,10,20,50,100 lekov

Bankovky:100,500,1000,2000,5000 lekov

## Externé odkazy
* Bankovky Albánsko  

Kategória:Ekonomika v Albánsku
Kategória:Meny v Európe
1080p

right|thumb|1080p HDTV (po anglicky)

**1080p** je skratka, ktorá znamená kategóriu obrazových rozlíšení. Číslo 1 080 znamená 1 080 riadkov vertikálneho rozlíšenia, písmeno p znamená progressive scan, teda obraz sa vytvára postupne po riadkoch a nie je prekladaný ako pri 1080i (interlaced). 1080p sa označuje aj ako *Full HD* alebo *Full high definition* na odlíšenie od ostatných HDTV režimov. Termín obyčajne predpokladá širokouhlý pomer 16 : 9, čím vychádza horizontálne rozlíšenie na 1 920 bodov. Toto vytvára celkové rámcové rozlíšenie 1 920 × 1 080 alebo celkovo 2 073 600 obrazových bodov. Obrazová frekvencia v hertzoch môže byť daná kontextom alebo špecifikovaná po písmene p (alebo i), napríklad 1080p30, čo znamená 30 Hz, teda 30 snímok za sekundu.

## Iné projekty

Kategória:Digitálne video
Ball chair

náhľad|Ball Chair
**Ball Chair** (slovensky guľatá stolička) bol návrh stoličky od fínskeho dizajnéra Eera Aarnia z roku 1966.

## Návrh
Ball Chair alebo Globe Chair, ako sa tiež niekedy nazýva, bola navrhnutá s použitím najjednoduchšej geometrickej formy – gule. Eero Aarnio odrezaním časti gule a jej zafixovaním v jednom pevnom bode, dospel k pozoruhodnému výsledku: podarilo sa mu vytvoriť stoličku pomerne nekonvenčného tvaru.

Stolička Ball Chair podľa jej autora predstavuje „priestor v priestore“ s útulnou a tichou atmosférou, ktorá dáva človeku akýsi súkromný priestor na odpočinok, či telefonovanie. Vďaka možnosti otáčania okolo vlastnej osi sa výhľad von môže meniť a tým nevylučuje človeka z okolitého prostredia. Naopak, vzniká tu symbióza medzi priestorom v stoličke a priestorom okolitého sveta.

Múzeum Vitra Design poznamenáva v brožúre o stoličke „Ball chair“: "Je to niečo medzi kusom nábytku a kusom architektúry a zároveň stelesňuje mobilitu a stabilitu." Miniatúru tejto stoličky možno nájsť v obchode „Vitra design museum“.

Po presťahovaní do svojho prvého domu chýbala Eerovi Aarniovi dostatočne veľká stolička. Rozhodol sa preto jednu vytvoriť podľa vlastných predstáv. Bolo to v čase, keď pracoval ako dizajnér na voľnej nohe, v roku 1962.

## Výroba prototypu
Po niekoľkých pokusoch si Aarnio uvedomil, že tvar stoličky sa tak zjednodušil, že sa začal pozoruhodne podobať na guľu. Keďže jeho cieľom sa stalo vytvorenie gule, nesmel zabudnúť na to, že kreslo musí byť možné preniesť cez dvere. Prvý prototyp novej stoličky vytvoril sám pomocou vnútornej a vonkajšej formy, ktoré vyplnil lepenkou, pokryl mokrým papierom a nakoniec zalaminoval sklenenými vláknami. Potom vložil čalúnenie a primontoval nohu. Nakoniec nainštaloval na vnútornú stenu červený telefón. Už chýbalo len pomenovanie a vďaka jej špecifickému tvaru – gule, zrodil sa názov Ball Chair. Takto vznikla jedna z najpozoruhodnejších stoličiek v histórii nábytku 20. storočia. Táto prvá ručne vyrobená stolička ešte stále stojí v Aarniovom dome.

Pri návšteve u Eera si tento prototyp všimli dvaja mladí manažéri z firmy Asko. Zaujal ich natoľko, že sa rozhodli pokúsiť sa o jeho komerčnú výrobu. Trvalo však nakoniec ešte niekoľko rokov, kým sa stolička dostala do výroby. V roku 1966 bola stolička Ball chair predstavená na medzinárodnom veľtrhu nábytku v Kolíne nad Rýnom, kde sa stala senzáciou veľtrhu. Znamenalo to medzinárodný úspech pre jej autora a základ pre celú líniu návrhov interiérových doplnkov zo sklenených vlákien.

## Externé odkazy
* Ball Chair na stránke Eera Aarnia 

Kategória:Stoličky
Kategória:Módne výstrelky 60. rokov
Emil Vestenický

Generálmajor Ing. **Emil Vestenický ** (* 17. júl, 1948, Turá) je bývalý slovenský generál a veliteľ pozemného vojska.  Ženatý, otec dvoch detí.

## Život
Po absolvovaní vyššieho vojenského učilištia vo Vyškove na  Morave v roku 1969 sa stal vojakom z povolania, pričom získal hodnosť poručík. Následne do roku 1979 vykonával vojenské veliteľské funkcie na úrovni čaty, roty a práporu. Od roku 1973 až do roku 1977 absolvoval štúdium na Vojenskej akadémii Antonína Zápotockého v Brne. Po jeho ukončení  vykonával v období od roku 1977  až do novembra 1979 zastával fiunkciu  náčelníka štábu 15.tankového pluku, od novembra 1979 do 1984 funkciu veliteľa tankového pluku, od októbra 1984 do 1988 zástupcu veliteľa 13. tankovej divízie. Na Vojenskej akadémii Generálneho štábu ozbrojených síl ZSSR v Moskve študoval v rokoch 1988 až 1990. Rok bol veliteľom 14. tankovej divízie v Prešove. Od roku 1991 pôsobil na Veliteľstve Východného vojenské okruhu v Trenčíne vo funkcii zástupcu veliteľa okruhu a kariéru ukončil vo funkcii veliteľa pozemného vojska. Roku 1994 dosiahol prvú generálsku hodnosť.

## Politické pôsobenie
Po odchode do zálohy sa stal poslancom Národnej rady Slovenskej republiky za SNS.

V roku 2009 neúspešne kandidoval vo voľbách do Európskeho parlamentu.

## Miesta vojenského pôsobenia
* Moravská Třebová
* Vyškov
* Prešov
* Trenčín
* Brno
* Martin
* Topoľčany
* Moskva

## Externé odkazy
* Fotografia 

Kategória:Slovenskí generáli
Kategória:Absolventi Vojenskej akadémie v Brne
Kategória:Velitelia Pozemných síl Slovenskej republiky
Kategória:Politici SNS (1990)
Kategória:Poslanci NR SR (2006 – 2010)
Kategória:Príslušníci Československej ľudovej armády
Kategória:Príslušníci Ozbrojených síl Slovenskej republiky
Kategória:Osobnosti z Turej
Kategória:Velitelia 2. mechanizovanej brigády
Plazmový panel

right|thumb|Plazmová obrazovka

**Plazmový panel** (iné názvy: **plazmový diplej, plazmová zobrazovacia jednotka, plazmový zobrazovač, plazmová obrazovka**) je typ plochej zobrazovacej jednotky, ktorá sa bežne používa ako typ veľkej televíznej obrazovky, obyčajne nad 37 palcov alebo 940 mm. Plazmový panel je tvorený množstvom malých buniek medzi dvoma sklenými panelmi, ktoré obsahujú zmes vzácnych plynov. Plyn v bunkách je elektricky nabíjaný na plazmu, ktorá potom excituje luminofory na emitáciu svetla. 

Plazmové panely sa často nesprávne zamieňajú s LCD obrazovkami, ktoré vyzerajú podobne, ale pracujú na úplne inom princípe.

Životnosť nových obrazoviek sa odhaduje na 100 000 hodín, čo je približne 11 rokov nepretržitej činnosti.

## Iné projekty

Kategória:Televízna technika
Kategória:Výstupné zariadenia
Zimbabwiansky dolár

right|thumb|Bankovka nominálnej hodnoty 100 miliónov zimbabwianskych dolárov

**Zimbabwiansky dolár** bola úradná mena Zimbabwe od roku 1980 do polovice augusta 2009 (de facto len do apríla 2009). Delila sa na 100 centov. Obyčajne sa označuje dolárovým symbolom $ alebo alternatívne Z$ na odlíšenie od iných mien, ktoré sa tiež nazývajú dolár. Inflácia dosiahla v roku 2008 231 miliónov percent. 

Kategória:Ekonomika v Zimbabwe
Kategória:Meny v Afrike
(You Drive Me) Crazy

**„(You Drive Me) Crazy“** *(Privádzaš ma k šialenstvu)* je tretia pieseň Britney Spears z jej prvého albumu ...Baby One More Time. Pieseň vyšla počas tretej štvrtiny roku 1999 a neskôr bola zaradená aj na album najväčších hitov tejto speváčky s názvom *[[Greatest Hits: My Prerogative]]*.

## Informácie o piesni
Pieseň je odlišná od verzie, ktorá vyšla na albume. Tá, ktorá vošla do povedomia poslucháčov je najčastejšie nazývaná ako *Stop Remix!*. Pieseň sa objavila vo filme Šialená jazda *(Drive Me Crazy)*. 
Pieseň napísal a produkoval hudobný „otec“ Britney Spears Max Martin. 

## Videoklip
Rovnako ako predošlé dva klipy aj tento režíroval Nigel Dick. Videoklip obdržal aj nomináciu na MTV Video Music Awards v kategórii najlepší tanečný videoklip. Všetko sa natáčalo v Kalifornii a začína to pohľadom na Britney v roli servírky v reštaurácii. 

Potom sa Britney objavuje v zelenom tope a čiernych nohaviciach na obrovskej tanečnej scéne, kde nad hlavami všetkých visí obrovský nápis *CRAZY*. Vo videoklipe sa objavuje aj známa americká herečka Melissa Joan Hart, ktorá tak robí reklamu svojmu filmu. 

## Úspechy v hitparádach
Pieseň (You Drive Me) Crazy sa stala v poradí druhou piesňou Britney Spears, ktorá sa dostala do Top 10 v americkej prestížnej hitparáde Billboard Hot 100. 

Táto pieseň bola opäť obrovským hitom v medzinárodnom rozsahu. Viedlo sa jej dobre v Európe, Kanade aj Austrálii. 

V Veľkej Británii sa tejto piesne predalo viac než 257 000 kópií a Britney sa tak stala v Británii najpredávanejším umelcom za rok 1999, kedy tu predala skoro 2 milióny kusov singlov.

## Externé odkazy
* oficiálna stránka Britney Spears

Kategória:Piesne Britney Spears
Kategória:Piesne z 1999
Zoznam Pokémonov

thumb|Pokémon Logo
Toto je zoznam všetkých Pokémonov, fiktívnych príšeriek z hier, mangy, zbieracích kariet, anime a ďalších médií vytvorených Satoši Tadžirim. Počet oficiálnych pokémonov je 1025.

Pokémoni majú aktuálne (2024) celkom deväť generácií. V jednotlivých generáciách bolo predstavených toľkoto Pokémonov:

*Prvá generácia: 151
*Druhá generácia: 100
*Tretia generácia: 135
*Štvrtá generácia: 107
*Piata generácia: 156
*Šiesta generácia: 72
*Siedma generácia: 88
*Ôsma generácia: 96
*Deviata generácia: 120

## 1. generácia
Prvá generácia sú pokémoni 1 – 151, teda od Bulbasaura po Mewa. Táto generácia pokémonov sa objavila po prvýkrát v hrách Pokémon Red a Blue z roku 1996.

Vysvetlivky pre stĺpec *Úvodná epizóda*:
* P – Pokémon
* PA – Pokémon Advanced
* PDP – Pokémon Diamond & Pearl

## 2. generácia
Druhá generácia sú pokémoni 152 – 251, teda od Chikority po Celebiho. Táto generácia pokémonov sa objavila po prvýkrát v hrách Pokémon Gold a Silver z roku 1999.

## 3. generácia
*Podrobnejší zoznam 301. až 320. pokémona sa nachádza v článku [[Zoznam pokémonov (301-320)]].*

Tretia generácia sú pokémoni 252 – 386, teda od Treecka po Deoxysa. Táto generácia pokémonov sa objavila po prvýkrát v hrách Pokémon Ruby a Sapphire z roku 2002.

## 4. generácia
Štvrtá generácia sú pokémoni 387 – 493, teda od Turtwiga po Arceusa. Táto generácia pokémonov sa objavila po prvýkrát v hrách Pokémon Diamond a Pearl z roku 2006.

## 5. generácia

Piatej generácie sú pokémoni 494 – 649, teda od Victini po Genesect. Táto generácia pokémonov sa objavila po prvýkrát v hrách Pokémon Black a White z roku 2010.

## 6. generácia

Šiesta generácia sú pokémoni 650 – 721, teda od Chespin po Volcanion. Táto generácia pokémonov sa objavila po prvýkrát v hrách Pokémon X a Y z roku 2013.

## 7. generácia

Siedma generácia sú pokémoni 722 – 807. Táto generácia sa objavila po prvýkrát v hrách Pokémon Sun a Moon.

Kategória:Pokémon
Pena

thumb|Pena
thumb|Pena na pláži

**Pena** je látka, ktorá je tvorená bublinami plynu v kvapaline alebo v pevnej látke. Ide o disperziu plynu v inej látke.

## Druhy pien
Rôzne druhy peny sa vyskytujú v prírode (prírodné peny). Dôležitý význam má predovšetkým pena v priemysle, kde sa využívajú predovšetkým jej výborné tepelné aj zvukové izolačné vlastnosti a nízka hustota. Na rôzne priemyselné účely bol vyvinutý rad tekutých aj tuhých pien. 

### Peny v potravinárstve
Pena má aj estetický význam pri niektorých druhoch potravín (napr. pivo, cappucino). Spenená smotana vytvára šľahačku, spenený bielok vytvára cukrársky sneh.

### Peny pri upratovaní a hygiene
Pena, napr. mydlová pena, sa bežne používa aj v domácnosti, napr. pri upratovaní nečistôt z textilných povrchov (matrace, sedačky, textilné poťahy, koberce), ďalej aj ako hygienická prísada do kúpeľa a pod.

## Iné projekty

Kategória:Materiály
Kategória:Zmesi
Kategória:Hygiena
Kategória:Nápoje
Gramnegatívne fakultatívne anaeróbne tyčinky

**Gramnegatívne fakultatívne anaeróbne tyčinky** (iné názvy: **gramnegatívne fakultatívne anaeróbne paličky**, **fakultatívne anaeróbne gramnegatívne tyčinky/paličky**) je v tradičných deleniach baktérií  jedna zo základných skupín (t.j. "skupín", "sekcií" či "častí") pravých baktérií. Používala sa napr. v 8. vydaní Bergey's Manual of Determinative Bacteriology (1974). Ako naznačuje už samotný názov, do tejto skupiny patria gramnegatívne baktérie, ktoré sú fakultatívne anaeróbne a majú tvar paličky (tyčinky). Z pohľadu súčasných systémov baktérií sem patrí najmä:
* časť proteobaktérií (Proteobacteria), konkrétne najmä čeľade Enterobacteriaceae, Vibrionaceae a Pasteurellaceae a rody Chromobacterium a Zymomonas, 
* a okrem toho rody Flavobacterium a Streptobacillus.

## Zdroje

Kategória:Baktérie
Kategória:Proteobacteria
Hans Olsson

**Hans Olsson** (* 27. august 1984, Mora, Švédsko) je švédsky lyžiar. Špecializuje sa na kĺzavé disciplíny, zjazd a super-G. Vo Svetovom pohári debutoval 6. marca 2004, keď nedokončil zjazd v Kvitfjelli. Na MS 2007 v Åre, získal striebro v tímovej súťaži (4 jazdy v super G + 4 jazdy v slalome).

## Umiestnenie vo Svetovom pohári

## Externé odkazy
*
*

Kategória:Švédski alpskí lyžiari